Dansende priesters word aanlyn sensasie
JY LEES NOU Dansende priesters word aanlyn sensasie
'n Video van twee dansende Amerikaanse priesters wat in Rome studeer, het opslae gemaak.
Dit volg op 'n video van 'n Italiaanse non wie se sielvolle stem haar in 'n sangkompetisie koning laat kraai het; sy het ook 'n platekontrak losgeslaan.
Ds. David Rider (29), van Hyde Park, New York en ds. John Gibson (28), van Milwaukee, Wisconsin, het bekend geword toe hulle in April afgeneem is by 'n fondsinsameling by die Noord-Amerikaanse Kollege, 'n vooraanstaande Amerikaanse kweekskool in Italië.
David het die skare in vervoering gehad met 'n opgewekte klopdans-roetine voor John se vlugvoetige Ierse dans hom uitoorlê. Kort voor lank was hulle in 'n tweestryd gewikkel om die skare te probeer beïndruk.